KOMMISSIONENS DIREKTIV 96/64/EF af 2. oktober 1996 om tilpasning til den tekniske udvikling af Rådets direktiv 77/389/EØF om indbyrdes tilnærmelse af medlemsstaternes lovgivning om slæbeanordning på motordrevne køretøjer (Tekst af betydning for EØS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 77/389/EØF af 17. maj 1977 om indbyrdes tilnærmelse af medlemsstaternes lovgivning om slæbeanordninger på motordrevne køretøjer (1), særlig artikel 4, og

ud fra følgende betragtninger:

Direktiv 77/389/EØF er et af særdirektiverne under den EØF-typegodkendelsesprocedure, der er fastlagt ved Rådets direktiv 70/156/EØF (2), senest ændret ved direktiv 96/27/EØF (3); følgelig finder bestemmelserne i direktiv 70/156/EØF om køretøjssystemer, komponenter og separate tekniske enheder også anvendelse i dette direktiv;

i direktiv 70/156/EØF, særlig artikel 3, stk. 4, og artikel 4, stk. 3, kræves det, at der til hvert særdirektiv knyttes et oplysningsskema, der indeholder de relevante punkter i bilag I til nævnte direktiv, og en typegodkendelsesattest, der er baseret på bilag VI til samme direktiv, således at typegodkendelser kan edb-registreres;

nærværende ændringer vedrører kun de administrative bestemmelser i direktivet; derfor er det hverken nødvendigt at inddrage tidligere typegodkendelser i henhold til direktivet eller at forbyde registrering, salg og ibrugtagning af fabriksnye køretøjer, der er omfattet af sådanne godkendelser;

bestemmelserne i dette direktiv er i overensstemmelse med udtalelse fra det Udvalg for Tilpasning til Den Tekniske Udvikling, som nedsattes ved direktiv 70/156/EØF -

UDSTEDT FØLGENDE DIREKTIV:

Artikel 1

1. Den dispositive del af direktiv 77/389/EØF ændres som følger:

- I artikel 1 ændres udtrykket »med undtagelse af skinnekøretøjer, landbrugstraktorer og -arbejdsredskaber samt entreprenørmateriel« til udtrykket »med undtagelse af skinnekøretøjer, landbrugs- og skovbrugstraktorer samt alle mobile maskiner«.

- I artikel 2 ændres udtrykket »bilaget« til udtrykket »bilag II«.

- I artikel 3 ændres udtrykket »bilaget« til udtrykket »bilag II«.

- I artikel 4 ændres udtrykket »bilagets« til udtrykket »bilagenes«.

2. Bilaget til direktiv 77/389/EØF ændres i overensstemmelse med bilaget til nærværende direktiv.

Artikel 2

Fra den 1. oktober 1997

- kan medlemsstaterne ikke længere meddele EF-typegodkendelse i henhold til direktiv 70/156/EØF, artikel 4, stk. 1

- kan medlemsstaterne nægte national typegodkendelse

af en køretøjstype af grunde vedrørende slæbeanordningerne, hvis kravene i direktiv 77/389/EØF, som ændret ved nærværende direktiv, ikke er opfyldt.

Typegodkendelser, der tidligere er meddelt i henhold til direktiv 77/389/EØF, bliver ikke ugyldige, og de kan fortsat udvides ifølge bestemmelserne i det direktiv, de oprindelig er meddelt i henhold til.

Artikel 3

1. Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 1. oktober 1997. De underretter straks Kommissionen herom.

Når medlemsstaterne vedtager disse bestemmelser, henvises der deri til dette direktiv, eller de ledsages ved offentliggørelsen af en sådan henvisning. De nærmere regler for denne henvisning fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 4

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Artikel 5

Dette direktiv er rettet til medlemsstaterne.

Udfærdiget i Bruxelles, den 2. oktober 1996.

På Kommissionens vegne

Martin BANGEMANN

Medlem af Kommissionen

(1) EFT nr. L 145 af 13. 6. 1977, s. 41.

(2) EFT nr. L 42 af 23. 2. 1970, s. 1.

(3) EFT nr. L 169 af 8. 7. 1996, s. 1.

BILAG

ÆNDRINGER TIL BILAGENE TIL DIREKTIV 77/389/EØF

1. Mellem direktivets dispositive del og bilaget indsættes en bilagsfortegnelse med følgende ordlyd:

»BILAGSFORTEGNELSE

Bilag I: Administrative bestemmelser om typegodkendelse

Tillæg 1: Oplysningsskema

Tillæg 2: EØF-typegodkendelsesattest

Bilag II: Slæbeanordninger«.

2. Der indsættes et nyt bilag I affattet således:

»BILAG I

ADMINISTRATIVE BESTEMMELSER OM TYPEGODKENDELSER

1. ANSØGNING OM EØF-TYPEGODKENDELSE AF KØRETØJ

1.1. Ansøgning om EØF-typegodkendelse af en køretøjstype i henhold til direktiv 70/156/EØF, for så vidt angår slæbeanordningerne, skal indgives af fabrikanten.

1.2. Tillæg 1 indeholder en model for oplysningsskemaet.

1.3. Til den tekniske tjeneste, der forestår typegodkendelsesprøvningen, indleveres:

1.3.1. et køretøj, der er repræsentativt for den ansøgte køretøjstype.

2. MEDDELELSE AF EØF-TYPEGODKENDELSE AF KØRETØJ

2.1. Hvis de relevante bestemmelser er opfyldt, meddeles EØF-typegodkendelse i henhold til direktiv 70/156/EØF artikel 4, stk. 3 eller 4.

2.2. En model af EØF-typegodkendelsesattesten findes i tillæg 2.

2.3. Hver godkendt køretøjstype tildeles et godkendelsesnummer i overensstemmelse med direktiv 70/156/EØF, bilag VII. En medlemsstat må ikke tildele samme nummer til to forskellige køretøjstyper.

3. ÆNDRING AF TYPE OG TYPEGODKENDELSE

3.1. Ved ændring af en type, der er godkendt i henhold til dette direktiv, finder artikel 5 i direktiv 70/156/EØF anvendelse.

4. PRODUKTIONENS OVERENSSTEMMELSE

4.1. Produktionens overensstemmelse sikres som hovedregel ved de foranstaltninger, der er fastlagt i direktiv 70/156/EØF, artikel 10.«

3. Der indsættes følgende to nye tillæg 1 og 2:

»Tillæg 1

>START GRAFIK>

OPLYSNINGSSKEMA Nr. ........

I HENHOLD TIL BILAG I TIL RÅDETS DIREKTIV 70/156/EØF (*) VEDRØRENDE EØF-TYPEGODKENDELSE AF MOTORDREVNE KØRETØJER FOR SÅ VIDT ANGÅR SLÆBEANORDNINGER

(77/389/EØF, senest ændret ved direktiv . . . /. . . /EF)

Nedennævnte oplysninger skal, i det omfang de er relevante, indsendes i tre eksemplarer og omfatte en indholdsfortegnelse. Eventuelle tegninger skal forelægges i passende målestok på A4-papir eller foldet til denne størrelse og være tilstrækkelig detaljerede. Eventuelle fotografier skal være tilstrækkelig detaljerede.

Hvis systemer, komponenter eller tekniske enheder omfatter elektronisk styrede funktioner, oplyses det, hvordan disse fungerer.

0. GENERELT

0.1. Fabriksmærke (firmabetegnelse): ......................................................

0.2. Type og almindelig(e) handelsbetegnelse(r): ..........................................

0.3. Typeidentifikationsmærker som markeret på køretøjet (b): .............................

0.3.1. Mærkets anbringelsessted: ...............................

0.4. Køretøjets klasse (c): ....................................

0.5. Fabrikantens navn og adresse: .............................

0.8. Adresse på samlefabrik(ker): ..............................

1. KØRETØJETS ALMINDELIGE SPECIFIKATIONER

1.1. Fotografier og/eller tegninger af et repræsentativt køretøj: .............................

2. MASSE OG DIMENSIONER (e) (i kg og mm) (der henvises i givet fald til tegning)

2.8. Teknisk tilladt totalmasse som oplyst af fabrikanten (y) (største og mindste): ...........

2.11.5. Køretøjet er/er ikke (1) egnet til bugsering (punkt 1.2 i direktiv 77/389/EØF, bilag II).

12. FORSKELLIGT

12.3. Slæbeanordning(er)

12.3.1. Fortil: krog/øje/andet (1)

12.3.2. Bagtil: krog/øje/andet/ingen (1)

12.3.3. Tegning eller fotografi af chassis/karrosseridel, der viser slæbeanordningens(-ernes) placering, konstruktion og montering: ......................................................

Dato, journal

(*) Punkter og fodnoter i dette oplysningsskema er nummereret som i bilag I til direktiv 70/156/EØF. Ikke relevante punkter er udeladt.

(1) Det ikke gældende overstreges.

>SLUT GRAFIK>

Tillæg 2

>START GRAFIK>

MODEL

(største format: A4 (210 × 297 mm))

EØS-STANDARDTYPEGODKENDELSESATTEST

Myndighedens stempel

Meddelelse om

- typegodkendelse (1)

- udvidelse af typegodkendelse (1)

- nægtelse af typegodkendelse (1)

- inddragelse af typegodkendelse (1)

af en type køretøj/komponent/separat teknisk enhed (1) i henhold til direktiv . . . /. . . /EØF, senest ændret ved direktiv . . . /. . . /EF

Typegodkendelse nr.:

Begrundelse for udvidelsen:

AFSNIT I

0.1. Fabriksmærke (firmabetegnelse): .........................................

0.2. Type og almindelig(e) handelsbetegnelse(r): .............................

0.3. Typeidentifikationsmærker som markeret på køretøjet/komponenten/den separate tekniske enhed (1) (2): ..........................................................

0.3.1. Mærkets anbringelsessted: .............................

0.4. Køretøjets klasse (1) (3): ..............................

0.5. Fabrikantens navn og adresse: ...........................

0.7. For komponenter og tekniske enheder, EØF-typegodkendelsesmærkets anbringelsessted og -måde:

0.8. Adresse på samlefabrik(ker): .............................

AFSNIT II

1. Eventuelle supplerende oplysninger: se tillæg

2. Teknisk tjeneste, som forestår prøvernes udførelse: .............................

3. Prøverapportens dato: .............................

4. Prøverapportens nummer: ...........................

5. Eventuelle bemærkninger (se tillæg) .............................

6. Sted: ....................................

7. Dato: ....................................

8. Underskrift: .............................

9. Indholdsfortegnelsen til den informationspakke, der er indgivet til den godkendende myndighed, og som kan udleveres på forlangende, er vedlagt.

(1) Det ikke gældende overstreges.

(2) Hvis typeidentifikationsmærkerne består af tegn, der ikke er relevante for beskrivelsen af de typer køretøjer, separate tekniske enheder eller komponenter, der er omfattet af dette oplysningsskema, skal disse tegn i følgedokumenterne markeres med symbolet »?« (f.eks. ABC??123??).

(3) Angivelse i henhold til definitionerne i direktiv 70/156/EØF, bilag II, del A.

Tillæg til EØF-typegodkendelsesattest nr. ........

vedrørende typegodkendelse af køretøj i henhold til direktiv 77/389/EØF, senest ændret ved direktiv . . . /. . . /EF

1. Supplerende oplysninger

1.1. Placering: ....................................

1.2. Fastgørelsesmåde: .............................

5. Bemærkninger: ...................................

>SLUT GRAFIK>

«

4. Det tidligere bilag bliver til bilag II.

I punkt 1.2 erstattes udtrykket »bilag I« af udtrykket »bilag II A«.